Nog angorabokke keelaf gesnyFoto: SAPD Kapt. Gerda Swart, woordvoerder van die polisie, het gesê in die jongste voorval is 30 angorabokke Maandagaand op ŉ plaas in die Kirkwood-gebied keelaf gesny. “Al die karkasse is verwyder.” Slegs bloedkolle op die grond het getuig van wat plaasgevind het. Op 13 Februarie is daar ook ŉ saak by die veediefstaleenheid aangemeld nadat 30 ooie keelaf gesny is. “Die karkasse is na die teerpad gesleep en in ŉ voertuig gelaai.” Die waarde van die geslagte bokke was sowat R45 000. Swart het gesê enigiemand met inligting word versoek om kapt. Gary du Randt te bel by 082 958 9099 of die veediefstaleenheid by 041 996 3343.